Platobný rozkaz Okresného súdu Lučenec sp. zn. 25Csp/39/2024 z 7. 5. 2024
Platobný rozkaz Okresného súdu Lučenec z 7. mája 2024, sp. zn. 25Csp/39/2024, ECLI:SK:OSLC:2024:6624201655.1
Súd: Okresný súd Lučenec
Spisová značka: 25Csp/39/2024
ECLI: ECLI:SK:OSLC:2024:6624201655.1
Dátum vydania: 7. 5. 2024
Forma: Platobný rozkaz
Oblasť práva: Občianske právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 25Csp/39/2024 6624201655 07. 05. 2024 JUDr. Ľuboš Murgaš ECLI:SK:OSLC:2024:6624201655.1
Platobný rozkaz Okresný súd Lučenec v spore žalobcu: Kooperatíva poisťovňa, a.s. Vienna Insurance Group, IČO: 00 585 441 Štefanovičová 4 816 23 Bratislava zast.: JUDr. Felix Neupauer - advokát Dvořákovo nábrežie 8/A 811 02 Bratislava proti žalovanému: M. Z., nar. XX.XX.XXXX I. XXX XXX XX J. o zaplatenie 58,14 Eur s prísl., takto rozhodol: I. Žalovaný je povinný do 15 dní odo dňa doručenia platobného rozkazu zaplatiť žalobcovi - sumu 58,14 Eur - úrok z omeškania vo výške 5,00 % ročne zo sumy 58,14 Eur od 18.05.2022 do zaplatenia, alebo v tej istej lehote podať odpor s vecným odôvodnením na tomto súde. II. Žalovaný je povinný do 15 dní odo dňa doručenia platobného rozkazu nahradiť žalobcovi trovy právneho zastúpenia vo výške 72,79 Eur a súdny poplatok vo výške 25,00 Eur, a to všetko k rukám právneho zástupcu žalobcu. Poučenie: S poukazom na § 14 a § 41 Civilného sporového poriadku Vás súd poučuje o možnosti uplatniť námietku miestnej nepríslušnosti Okresného súdu Lučenec v odpore ako Vašom prvom procesnom úkone (miestne príslušným súdom v predmetnej veci je okresný súd, v obvode ktorého máte adresu trvalého pobytu). Súd týmto platobným rozkazom rozhodol iba na základe skutočností tvrdených a osvedčených žalobcom. Ak nesúhlasíte s povinnosťou na zaplatenie peňažnej sumy uloženej Vám týmto platobným rozkazom, máte možnosť v lehote 15 dní odo dňa doručenia platobného rozkazu podať na súde, ktorý platobný rozkaz vydal, odpor proti platobnému rozkazu. Podaný odpor musí byť vecne odôvodnený. Vyjadrite sa v ňom, či uznávate aspoň časť voči Vám uplatnenému nároku alebo ho považujete za neopodstatnený v celom rozsahu, pripojte listiny na ktoré sa odvolávate, prípadne označte dôkazy na preukázanie svojich
tvrdení. Súd odmietne odpor, ktorý bude podaný oneskorene, neoprávnenou osobou alebo bez vecného odôvodnenia. Ak nepodáte včas odpor s vecným odôvodnením, nadobudne tento platobný rozkaz právoplatnosť a na jeho základe bude môcť žalobca ako oprávnený viesť exekúciu na Váš majetok. Ak podáte včas odpor s vecným odôvodnením, platobný rozkaz sa zruší v celom rozsahu a súd nariadi na prejednanie veci pojednávanie. Ak v tomto platobnom rozkaze nesúhlasíte len s výrokom o náhrade trov konania, máte právo v lehote 15 dní odo dňa doručenia platobného rozkazu podať na súde, ktorý platobný rozkaz vydal, odvolanie proti výroku o náhrade trov konania. V odvolaní ste povinný uviesť ktorému súdu je odvolanie určené, spisovú značku konania, kto odvolanie podáva, proti ktorému rozhodnutiu smeruje, z akých dôvodov odvolateľ rozhodnutie považuje za nesprávne a čoho sa odvolateľ domáha. Každé podanie, ktoré budete adresovať v priebehu konania súdu, musí byť podpísané a adresujte ho v takom počte rovnopisov, aby jeden rovnopis zostal na súde a každá z ostatných sporových strán mohla dostať ďalší rovnopis.

